Unsplash .td_uid_2_61165ab2a6de9_rand.td-a-rec-img{text-align:left}.td_uid_2_61165ab2a6de9_rand.td-a-rec-img img{margin:0 auto 0 0} L-awtoritajiet fit-tramuntana tal-Ġermanja talbu lil aktar minn 8,000 persuna biex jerġgħu imorrru jieħdu t-tilqima kontra l-Covid-19 minħabba li infermiera hija suspettata li injettathom bl-ilma bil-melħ minflok vaċċin. Il-pulizija qed tinvestiga l-azzjonijiet tal-infermiera f'ċentru tat-tilqim fi Friesland. Inizjalment sitt persuni biss kienu maħsuba li rċevew it-taħlita tal-ilma bil-melħ, li ma tagħmilx ħsara, f'Marzu u f'April. Ħafna minn dawk affettwati kellhom iktar minn 70 sena – grupp ta' persuni vulnerabbli u f'riskju għoli fil-pandemija. F'April l-infermiera kienet ammettiet li tat taħlita ta' ilma bil-melħ lil sitt persuni biex tgħatti l-fatt li kienet waqqgħet numru ta' vaċċini fl-art. Iżda hekk kif żviluppat l-investigazzjoni tal-pulizija deher ċar li ħafna aktar nies ingħataw din it-taħlita ta' ilma bil-melħ minflok il-vaċċin Pfizer / BioNTech fil-Ġermanja. Il-pulizija mhux qed teskludi li wara din il-mossa kien hemm mottiv politiku li seta' qanqal l-azzjoni tal-infermiera, għalkemm l-avukati tagħha rrifjutaw dan. Il-Pulizija Ġermaniża qed tinvestiga aktar xhieda u s'issa ma ġew irrappurtati l-ebda akkużi fil-każ. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61165ab2a70da_rand.td-a-rec-img{text-align:left}.td_uid_3_61165ab2a70da_rand.td-a-rec-img img{margin:0 auto 0 0}